पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम में खरीदे गए करोड़ों रुपए के सफाई उपकरण पर मेयर सुरेश कुमार ने सवाल उठाया है। उनका कहना है कि जेम पोर्टल से जिन उपकरणों की खरीदारी हुई उनका प्री डिस्पैच इंस्पेक्शन इंजीनियर नहीं कर रहे हैं। तृतीय पक्ष द्वारा उपकरणों की जांच भी नहीं कराई गई। उपकरणों की प्राप्ति के बाद जांच की गई जो नियमानुकूल नहीं है। सप्लाई में गड़बड़ी की पूरी आशंका है।
ऐसे में अब जेम पोर्टल की समस्त गाइडलाइन का पालन करते हुए ही उपकरण खरीदे जाएं और उनका भुगतान हाे। उन्हाेंने कहा है कि भविष्य में किसी तरह की गड़बड़ी के लिए नगर आयुक्त ही जिम्मेदार हाेंगे। मेयर ने नगर आयुक्त को लिखे पत्र की सूचना विभाग के प्रधान सचिव को भी दी है। हाल में निगम ने 28 ऑटो टिपर, 20 बॉबकट व जेसीबी की खरीद की है। इसमें निगम अधिकारी का कहना है कि जेम पोर्टल के जरिए पूरी पारदर्शिता से खरीदारी हुई। इससे निगम को बचत भी हुई है। हालांकि, इसे लेकर निगम अधिकारियों में भी खटपट है। इंजीनियर के सत्यापन कर रिपोर्ट नहीं देने से भुगतान भी फंसा हुआ है। गाैरतलब है कि पूर्व के एक ऑटो टिपर घोटाले की जांच विजिलेंस में है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn